**KWA BANGINDLALA.**

Intlanganiso ya Batembu ngo Sept. 20, 1883.

U Mr. D. T. Malasi usitumela oludaba esaziyo ukuba loba mnandi kwiqela labafundi betu :—

Amadoda abetunyelwe kwa Rulumeni nga Batembu abuye ngo 15 Sept. Io. Nanga amagama awo:—Mr. P. Mahonga, (Chairman) Rev. E. J. Warner, Mr. James Pelem, (Secretary) Mr. Thomas Zwedala, Mr. Samuel Sigenu.

Ingene intlanganiso mayelana no 11 Oclock emini, zaye inkalwana zonke zixananaze yimihlambi yabavela kwinda- wo ngendawo. Inani lababeko libe mayelana namakulu asibozo (800 men).

Kusuke kuqala u Rev. E. J. Warner, indoda ebonakele ukuba ipoketi zizele zindaba, yenjenje : Sibuyile, samke- Iwa kakuhle ngumpatiswa micimbi. Singenise kuqala ukuhlutwa, nengcitakalo yelizwe lenu, nezakiwo ezifaneleke kunene. Ababone a Batembu sekutiwa fudukani lomhlaba uqashisiwe ngu Rulumeni. Bati besabuza kwasekungena i Bulu laposa impahla yom Tembu pandle, laposa eyalo nga- pakati; kwe sa amadoda nabafazi bekohliwe apo baya kona yati indlu yomntu yazingxowa zokutya, ngezwi ekutiwa lipume ku Rulumeni. Silapake sisuswa nga Batembu ukuba size kubabuzela into abafa ngayo kuwe yise wabo.

*Impendulo* yompatiswa micimbi.—Ewe u Rulumeni into leyo uyenzile ngemvumelano yenu nemantyi yenu, akaqala- nga nto ngokwake emhlabeni wenu Batembu, watsho wafunda incwadi ze Mantyi eziteta ngawo lomcimbi, zixela mhlope ukuba nikolisekile zindawo enizinikiweyo yiman- tyi kwati apo yangama Hum, Hum. Abatembu ba- ngxamela ukusuka bonke lelozwi. Apendule ngeliti lama­nene kumpatiswa micimbi akuko namnye um Tembu oxoli- leyo. Asifumananga size, zikalo, nezililo emva silapanje. Akuko mvumelano, nantlanganiso yaka yayenza ukusicebi- sa imantyi ngayo lento, ngapandle kokucebisana no Judas bayo abafuna ukulahla ilizwe lakowabo ngokufuna ubukosi nababo izibonda amagosa. Ndinosizi kuba kwaba Judas kuko abantwana bokuzalwa base Batenjini, ogabo kanye aba. Ngokufutshane umpatiswa micimbi ute ukuba lento yayi qondeke kwangoko ngeyengazanga wayenza. Ngoko ilizwe laba Tembu elingeka cukunyiswa uyatembisa ukuba akakubuye enze nto kulo u Rulumeni. Neli sekusetye- nzwe kakubi kulo liya kupengululwa nalo. Kanjalo uya kuzama ngako konke anako ukuwukangela lomcimbi.

Izibonda zona azinagunya emhlabeni, ukuba zitemba i *farms* ziya kusala nesisila, ziyeke intaka imke zizitembisa ngokugqugula ezikambileni, zibe zicitakalisa imipefumlo yase Batenjini nje, pambi kokuba zifumane i *farms* zoke zihambe ngemihlana.

Ndoka ndiyeke apo, kuba intlanganiso isakubuya ingene ide yavalwa kungacokiseki ngenxa yobushushu babantu bokunxanelwa indaba.

**IZINTO NGEZINTO.**

Isipango.—Apa ngomhla we 9 kuyo lenyanga, kufike isi- pangokazi esikulu kunene samatye, into etsho yaguba ifenstile.

U-Rili.—Lenkosi, ati amapepa asemlungwini ukuteta ngayo, ifuna ukuba u Rulumente ayipe umhlaba wokuba ihlale ide ike ive ukonwaba nayo.

Ukubiwa kwenkuku.—Liti elase Monti lomkwa wandile kanye ngoku, kude ngenye imini kwabiwa ezomnye u Mlungu ishumi elinesibozo lipela.

Owenzakalise Umntwan’ake.—Kuko intokazi etile (omdalakazi) ete ngenxa yomsindo yamtabata umntwana wayo, yamti ntla pantsi kanti kupela.

Hayi Utywala.—Kwakona, ngase Tinara kusand’uku- tshela endlwini isine sabantu, indoda nenkosikazi naba- ntwana ababini. Kude kufumane kutiwe ukutelekelelwa mayibe bona aba bantu bakulu bebenxilile kwehla ke ingozi le eloxa.

Abacolwe beetle.—E Rini kuko amadoda amabini antsundu acolwe efile, enye ifunyenwe ngasendaweni ye- ntengo (market) enye ingasemzini lo wabantsuudu. Ngati enye ibulewe butywala, babangelwa ngakumbi ngumoya lo wobusuku mbi; enye yona ibulewe yintshunqula.

U-Hon. Mr. Scanlen.—Elinene lenjenjeya likumbulepe- sheya, ngemicimbi etile, akwaba angaliamba ndlela ntle.

U Mr. Mountain.—Abafundi betu bokumbula ukuba sake sati lendoda ayipilile, ngati yoka ipumle ixesha pambi kokuba ibuyele umsebenzi wayo. Kuvakala ngoku ngati ibeke e Natal, noko inkosikazi yona ingayanga, ngati ke noko kungoku ayinjaninjani.

Isanga.—Kuko ivuso elikulu kunene kubantu abamhlo- pe ngenxa yokuba, into yokubulawa kwamanenekazi amhlo- pe ngabantsuudu yandile ngoku kwelipakati. Kute nga- mini itile e Qonce inenekazi elitile lihamba lodwa likwele, kwagaleleka umfo ontsundu onge uyagqita, walitoba eha- sheni ngomlenze, wati elibambile wabekisa izandla zalo ngasemva, wazibopelela, wati emva kwakwenzileyo wali- shiya.

Ukubanjwa kwamab edengu :—Kanye ngexa i Judge ibise Komani kuziswe pambi kwayo ityala lamadoda ama- tatu. Lamadoda aziswe ngetyala lokubeka amatye endle- leni kaloliwe. U Tom (enye yawo) ugwetyelwe immyaka esixenxe nemivumbo engama 25 ngapezulu. U Dodose (oseyinkwenkwe yena) ute yena ubefeketa kodwa ukubeka amatye engacingele luto, yena unikwe iminyaka emihlanu nemivumbo engama 25. Wati u Tetani naye wanikwa kwaityala elingangelika Dodose.

Unyulo.—La siwalandelisayo ngamagama abo bakanka- nyiweyo kwindawo ngendawo ukuba bati ukuba bayavuma babe ngamalungu azo ase Palamente. Ngawola ke :—

E-Qonce.—Ngo Messrs. Schembruker, no John Landrey. E-Tinara.—Ngo Messrs. JosephReid, M.L.A., no Potgieter, Maj or-G-en era! Nixon, no Mr. J. S. Kirkwood, no Mr. J. Mackay, M.L.A., ke yena ukankanywe e Hankey.—E-Bo Bofolo.—Ngo Messrs. William, no Luttig; yahlulelene apo inxenye ifuna o Messrs. P. Pienaar, no J. Fourie.

**INCWADI ZABA BALELI.**

Gaga, 28 September, 1883. Intlanganiso yokuzama ukunyuka kohlanga olumnyama yahlangana ngolusuku lukankanyiweyo kwa Gaga u Mr. D. Sihawu esihlalweni.

Yavulwa intlanganiso ngomtandazo ngu Mgcini Sihlalo. U-Mgcini Sihlalo waxela isixakeko esibangele ukuba angabiko Umbali. Yavu- melana intlanganganiso ukuba u W. S. Nzeku atate indawo yo Mbali. Ayixelwanga ingxelo yo Mgcini-mali ngokungabiko kwake ekuvakala ukuba ufudukile.

U-Mr. W. S. Nzeku waxela ngokufutshane imali eyacitwa yintla- nganiso yase Mxelo, nemali eyamkelwa yikomiti yase Mxelo kumalu- ngu entlanganiso ngalomini.

Kwavunyelwana ukuba kunyulwe i korniti ebalulekileyo yokulanda incwadi yo Mgcini-Mali, nemalana engaba yayiko.

Kwavunyelwana ukuba lamanene alandelayo abe ngabalandi nabafu- ni baloncwadi yo Mgcini-mali ango Messrs Jonas, Balfour, no Nzeku.

Kwalandela ingxoxo eti—“ Sekulixesha elifanelekileyo ukuba imfu- ndo inyanzelwe kwabamnyama.” Yavulwa ngu Mr. Vokwana no Mr. Sicina. U Vokwana waqinisa icala eliti: Sekulixesha elifanelekileyo, kulungile kanjalo. U G. C. Sicina waqinisa eliti: Kulunge ukuba kuqutywe ngoluhlobo kufundiswa ngalo, kunga nyanzelwa, alikabililo ixesha lokunyanzela abamnyama.

Emva kwengxoxo ende kunene neshushu u-Mgcini-Sihlalo wati mayi peliswe ingxoxo leyo ngokupakanyiswa kwezandla. Iqela elikulu lagweba ukuba kulungile ukuba imfundo inyanzelwe kwabamnyama.

Yaba ngumnqweno wayo yonke intlanganiso ukuba ipepa lokuvula ingxoxo lika Mr. G. C. Sicina lifakwe *vsi-Gidimini-Samaxosa,* waza umbali wanikwa igunya lokwenjenjalo.

Kwamkelwa igama lika Mr. M. Bolosha ukuba abe lilungu lalentla- nganiso.

Kwanyulwa amagosa kuba lentlanganiso yeyokupela komnyaka anyulelwa unyaka ozayo. U Mr. James M. Kala wanyulelwa ukuba abe ngu Mgcini-Sihlalo. Kwanyulwa u Mr. W. S. Nzeku ukuba abe ngu Mbali. U Mr. D. Sihawu abe ngu Mgcini-mali. Kwavunyelwa­na ukuba lamanene alandelayo abe ngabalungiseleli kwindawo nge­ndawo (Committee) :—Messrs Andrew Fadana, kwa Gaga; A. Bal­four, e Dikeni; R. Fini, Gqumahashe ; M. Bolosha, e-Roxeni; M. Vokwana, e Mxelo; Mbikwana, e Nxukwebe; Jonas, e Sheshegu.

Kwenziwa inteto ende pezu kombuzo ka Mr. G. 0. Sicina nge Mbu mba Yamanyama.

Kw: vunyelwana ukuba intlanganiso ezayo yoba se Sheshegu nge 12 December 1883.

Ingxoxo iya kuba yile—“ Ukubuyiswa kobukosi babamnyama koba lilungelona ? ” Kubo abavuli bengxoxo yoba ngu Mr. Jonas, no Mr. Mzimba. Kwenziwa ingxoxo ende ngokub'alwa kwabamnyama ukuba babe ngaba *voti* (Registered voters). Yavalwa intlanganiso ngu Mgcini-Sihlalo ngomtandazo.

Seoty.